Kanonbatteriet på Trondenes fort er ett av 14 særskilt verneverdige forsvarshistoriske anlegg omtalt i Stortingsmelding 54 (1992–1993) om «nasjonale festningsverk». Batteriet har som helhet stor verneverdi både i nasjonal og internasjonal målestokk. På området finnes også flere andre fortifikatoriske anlegg fra krigsårene 1940–1945 i form av kanonstillinger, nærforsvarstillinger, bunkere og så videre.